बल्‍कि यूँ भी समझ सकते हैं कि पति और पुरुष नाम पर वह एक बड़ा धब्‍बा था लेकिन उसे इस बात का तनिक भी ज्ञान न था। उसके अंदर लेशमात्र भी किसी प्रकार का जोश न था। वह बिल्‍कुल निरुत्‍साही और कमजोर व्‍यक्‍ति था। उसे एकदम उत्‍साहविहीन और विमुख देखकर अलका के धैर्य ने एकदम जवाब दे दिया। सहनशीलता की हद पार होते ही वह बिल्‍कुल अधीर हो उठी। धैर्यशील व्‍यक्‍ति का धैर्य समाप्‍त होने पर वह कुछ भी कर सकता हैं। इसके लिए वह किसी भी हद तक जा सकता है।